ועדת הפנים ואיכות הסביבה, כנסת 16, פרוטוקול מספר 280, 2004-08-04 13:00

יורי שטרן: שלום, אני פותח את ישיבת הוועדה.

מירי פרנקל-שור: אנו דנים בחוק שמירת הסביבה החופית שהונח על שולחן הכנסת אתמול בצירוף הסתייגויות.

מירי פרנקל-שור: היום ביקש שר הפנים לשנות את חלקן של ההסתייגויות.

מירי פרנקל-שור: אני סברתי שלא ניתן לעשות את הדבר הזה על ידי לוח תיקונים, כי לוח תיקונים הוא לוח לתיקונים טכניים, ופה השינויים הם מהותיים.

מירי פרנקל-שור: הדרך היחידה העומדת בפני הוועדה לבצע זאת, זה למשוך את הצעת החוק שהונחה על שולחן הכנסת, לקיים דיון ואז יש שתי אפשרויות, או להכניס את השינויים המבוקשים בגוף החוק, או להעלות הסתייגויות חדשות למליאה.

מירי פרנקל-שור: כל זאת בהתאם להחלטת הוועדה.

מירי פרנקל-שור: הוועדה מתבקשת כרגע להחליט, האם למשוך את הצעת החוק על פי סעיף 124 לתקנון הכנסת ולכתוב מכתב ליו"ר הכנסת שיכריז על כלך במליאה.

יורי שטרן: מירי, הרי יש הסתייגויות.

מירי פרנקל-שור: אבל השר מבקש לשנות את ההסתייגויות.

יורי שטרן: אז למה לא להוסיף הסתייגות נוספת?

מירי פרנקל-שור: אנחנו לא יכולים, כי זה כבר הונח על שולחן הכנסת.

מירי פרנקל-שור: אי אפשר להוסיף הסתייגויות לאחר שזה הונח, אלא אם נפלה טעות טכנית, אבל השינויים שמבקש שר הפנים אלה שינויים מהותיים.

מירי פרנקל-שור: רוצים להוסיף שר נוסף, להוריד נציג אחד של השלטון המקומי.

מירי פרנקל-שור: אלה שינויים מהותיים ולא תיקונים טכניים.

יורי שטרן: מה עוד?

מירי פרנקל-שור: יש בקשה של משרד התשתיות.

יורי שטרן: בנושא התשתיות יש טעות טכנית.

מירי פרנקל-שור: אנחנו ממילא מושכים את החוק, ועל כן אנחנו נעשה את זה על דרך המלך.

מירי פרנקל-שור: עכשיו צריכה להתקבל החלטה לפי סעיף 124 למשוך את הצעת החוק, ואז אנחנו נחזור בעוד שעה לכאן ומתקנים את החוק.

מירי פרנקל-שור: בשלב זה אנחנו פונים למליאה ומודיעים על משיכת החוק.

יורי שטרן: אנחנו לא פותחים דיון נוסף כי אז יבואו כל משרדי הממשלה שהגישו הסתייגות וידרשו מאיתנו שאנחנו נכניס את זה לגופו של החוק.

מירי פרנקל-שור: אז יוחלט אם זה ייכנס לגופו של החוק או האם, תתוקנה ההסתייגויות.

אפרת אפק: אבל רק תיקונים להסתייגויות שכבר מונחות.

מירי פרנקל-שור: נכון.

אלי אפללו: איזה הסתייגויות אתם רוצים לתקן?

אברהם פורז: היו החלטות של ועדת שרים בקשר להרכב הוועדה, והואיל ופה שונה ההרכב, יש סכנה שהממשלה תמשוך את החוק.

אלי אפללו: האם עומרי הגיש גם הסתייגות שלו?

אלי אפללו: לי יש שתי הסתייגויות.

יורי שטרן: מי מאשר את ההחלטה למשוך את החוק?

אלי אפללו: לי יש שתי הסתייגויות.

יורי שטרן: מי בעד משיכה?

יורי שטרן: בעד - 6

יורי שטרן: נמנעים -

יורי שטרן: שלום, אני מחדש את הישיבה.

יורי שטרן: מירי, האם הטענה הזו לנושא חדש חייבת להיות מבוססת, או שאפשר לטעון לנושא חדש וזהו?

מירי פרנקל-שור: אומר חבר הכנסת שיש לו גם נימוק לכך.

אלי אפללו: אתה לא קובע אם אין או יש נימוק.

אלי אפללו: אני טוען שיש נושא חדש.

אלי אפללו: הוצאתם נציגים מהשלטון המקומי והכנסתם נציגים אחרים.

אלי אפללו: זה נושא חדש.

אלי אפללו: אני רוצה לדון מחדש.

יורי שטרן: מירי, מהי הפרוצדורה?

מירי פרנקל-שור: צריך לכנס את ועדת הכנסת, והיא זו שתחליט.

מירי פרנקל-שור: עמדתי המשפטית היא, שאין כאן נושא חדש, אבל הנושא צריך להיות מוכרע בוועדת הכנסת.

יורי שטרן: האם אנו לא יכולים לדון בו לפני זה?

מירי פרנקל-שור: אנחנו יכולים לדון.

אלי אפללו: אני חושב, שאתם צריכים לדון רק אחרי כן.

מירי פרנקל-שור: זה נכון שמבחינת הפרוצדורה היה צריך להפסיק את הדיונים ולהגיע לוועדת הכנסת, אבל אנחנו נמצאים עכשיו ביום האחרון של המושב, כאשר המליאה הופסקה לאור המשיכה של ועדת הפנים את חוק הסביבה החופית.

מירי פרנקל-שור: אני מציעה לוועדה, להמשיך לדון, לקבל את ההחלטות, כאשר תיעשה פנייה לוועדת הכנסת שתדון בטענה לנושא חדש, ובהתאם לזה אנחנו נכנס את הוועדה ונתייחס לכך.

יורי שטרן: אני מאמץ את הדעה של היועצת המשפטית.

אלי אפללו: אני חושב שזה לא מה שצריך לעשות.

אלי אפללו: צריך קודם כל לדון בכך בוועדת הכנסת כדי לדעת אם זה כן או לא נושא חדש, ואחר כך לדון בחוק.

אברהם פורז: האם אתה רוצה לטרפד את החוק?

מירי פרנקל-שור: אני רוצה להציע את הפרוצדורה הבאה.

מירי פרנקל-שור: שני דברים עומדים לדיון על שולחן הוועדה, נושא הנציגים ובקשת משרד התשתיות.

מירי פרנקל-שור: לגבי הנושא של משרד התשתיות, טוען חה"כ אפללו לנושא חדש.

אלי אפללו: אני טוען לנושא חדש בנושא הנציגים.

אברהם פורז: אתה לא יכול לטעון נושא חדש.

אלי אפללו: מותר לי לטעון.

אברהם פורז: אלי, למה אתה עושה את זה?

אלי אפללו: כי אני חושב שזה נושא חדש.

יורי שטרן: אני אחר כך אספר לך למה הוא עושה זאת, לדעתי.

אלי אפללו: האם יש לך טלפתיה?

אברהם פורז: אלי, האם אני יכול לבקש ממך לא לעשות את זה?

אברהם פורז: זה לא בשבילי.

אברהם פורז: אחרי שתיגמר הישיבה אני אגיד לך למה עשיתי את זה.

אלי אפללו: בסדר.

אלי אפללו: אני מסיר את הטענה לנושא חדש.

אברהם פורז: אני מאוד רוצה שהחוק הזה יעבור.

אלי אפללו: לדעתי, יש פה נושא חדש ומותר לי לטעון זאת, אבל אני מקבל את בקשת השר.

יואל הדר: אנחנו מבקשים שיוסף בסעיף 5ג(3), מתקן אחסון דלק או מתקן גז.

יורי שטרן: השר שלך אמר לי שמתקני אחסון דלק לא קיימים במדינת ישראל, וכי מדובר רק על מתקן גז.

אפרת אפק: הפוך.

מירי פרנקל-שור: אנחנו מציעים להשאיר את פסקה 3 כלשונה, ולהוסיף את מה שאתם מבקשים כפסקה בפני עצמה.

חמי דורון: אני חושב שיותר טוב שזה יהיה בסעיף נפרד, כי אז זה באמת יחול על הבעיה של הגז הטבעי,

מירי פרנקל-שור: תהיה פסקה נפרדת.

מירי פרנקל-שור: יהיה כתוב: "מתקן גז טבעי, אלא אם כן אין הדבר סביר בנסיבות העניין".

יואל הדר: זה יוצר יצירתיות מיותרת.

מירי פרנקל-שור: זו היתה ההסכמה.

חמי דורון: זה גם מה שסוכם עם השר.

יורי שטרן: עלתה פה שאלה מפי חה"כ עמרי שרון, למה אתם לא יכולים לקבור את זה באדמה?

חמי דורון: אתה מדבר על צנרת.

יואל הדר: צנרת אפשר, אבל לא מדובר פה על צנרת.

יואל הדר: E.RM.S הוא מתקן הפחתת לחץ שנמצא מעל האדמה.

עמרי שרון: באיזה גודל הוא?

יואל הדר: לא גדול כל כך.

עמרי שרון: כמה?

עמרי שרון: 10 מטר על 10 מטר?

יואל הדר: משהו כזה.

עמרי שרון: כלומר, אתם עושים לנו פה את כל הבלגן הזה על גדר של 10 מטר על 10 מטר.

יואל הדר: יש פה טעות בסיסית.

יואל הדר: לא מדובר על מה אפשר להקים על החוף, אלא על זכות המעבר בלבד.

יורי שטרן: אבל אם הצנרת היא בפנים, אז מה הבעיה?

אלי אפללו: למה אתם פוגעים בשלטון המקומי?

אברהם פורז: אני החלטתי שאני לא רב עם ישראל כץ, כי אז הוא יציע משאל, ואני נגד המשאלים האלה.

אברהם פורז: טענתו היא, שבוועדת שרים לענייני חקיקה התחייבו לתת נציג למשרד החקלאות.

אברהם פורז: הואיל והוועדה צריכה להיות מורכבת מירוקים מול בלתי ירוקים, אז אני חושב שראשי ערים הם פחות ירוקים.

אלי אפללו: האם יש בלתי ירוקים?

אברהם פורז: לא כולם ירוקים.

אברהם פורז: יש ירוקים יותר ויש ירוקים פחות.

אברהם פורז: אני חושב שראשי ערים ונציג שר החקלאות הם ירוקים בהירים, ולכן אני מוריד נציג אחד מהשלטון המקומי ומוסיף נציג אחד לשר החקלאות.

יורי שטרן: כבוד השר, יש שני נציגים למשרד התחבורה, אחד שממונה על ידי משרד התחבורה ונציג אחד שאתה ממנה בהתייעצות עם משרד התחבורה.

יורי שטרן: למה שאחד מהם לא יוחלף?

אברהם פורז: האם אתה רוצה לריב עם ועדת שרים?

אברהם פורז: לא אכפת לי להחליף נציג אחד, אבל אז אנחנו מיד פותחים חזית נגד השר.

חמי דורון: הפתרון הזה הוא הפתרון היחידי לפיו שר הפנים יכול להחליט ולקבל ולא למשוך.

חמי דורון: אדוני היו"ר, אם אתה תעביר את זה לשר התחבורה, שר התחבורה יתחיל לעשות בלגן.

יורי שטרן: בזכות מה משרד התחבורה דרש וקיבל שני נציגים?

אברהם פורז: נושא של התנועה הימית.

יורי שטרן: אז מספיק נציג אחד, למה שניים?

יואל הדר: אני מציע שההסתייגות של הממשלה, של השר פורז, תיכנס עכשיו בתור החלטה, ושלא תעלה בתור הסתייגות.

מירי פרנקל-שור: בשביל זה התכנסנו.

יורי שטרן: אנו מכניסים פנימה את ההסתייגות.

יורי שטרן: מירי, תקריאי לנו את השינויים.

יורי שטרן: השינוי הראשון, הוא הורדת נציג אחד לשלטון המקומי.

אלי אפללו: למרות שאין פה נציגים של השלטון המקומי, והיו צריכים לשמוע את דעתם.

אלי אפללו: זה לא בסדר.

עמרם מצנע: זה לא ראוי להוריד את זה עכשיו מבלי שהם נוכחים.

אברהם פורז: יש לי שאיפה להעביר את החוק הזה היום.

עמרם מצנע: גם לי, אבל זה לא הגון להוריד נציג לשלטון המקומי.

אברהם פורז: אני חושב, שאדם שבא לוועדה כזו בא עם לב פתוח, וזה לא משנה מי שלח אותו.

אברהם פורז: זה שהוא נציג שר התחבורה או נציג שר החקלאות, זה לא משנה.

אברהם פורז: הוא צריך לשקול את הדברים ולהחליט האם הפרוייקט מזיק לחוף או לא.

עמרם מצנע: יש פה גוש ממשלתי.

עמרם מצנע: השלטון המקומי הוא עצמאי.

אברהם פורז: אם היו נותנים לי את האפשרות להרכיב את הוועדה לפי רוחי הייתי מרכיב הרכב אחר, אבל אני מתפשר.

אברהם פורז: אבל אז הוועדה הופכת להיות גדולה.

עמרם מצנע: האם זה ישנה אם תוסיף עוד 2 אנשים?

אברהם פורז: זה מסרבל.

עמרם מצנע: אחרי כל כך הרבה דיונים שעשית, עדיף להוסיף עוד נציג.

עמרם מצנע: אתה לא פוגע באף אחד.

חמי דורון: יש לנו דרישה של קוורום בוועדה הזו.

חמי דורון: ככל שהוועדה גדולה יותר, הקוורום גדול יותר.

חמי דורון: זה עשוי לשתק את הוועדה.

אברהם פורז: אני מוכן שלא יהיו שני נציגים לשר הפנים, אלא רק אחד שהוא יהיה היו"ר, ויהיו שני נציגים לשלטון המקומי.

עמרם מצנע: בסדר.

מירי פרנקל-שור: אני אקריא את השינויים.

מירי פרנקל-שור: השינוי האחד הוא שיהיה נציג אחד של שר הפנים שהוא יהיה היו"ר, והוא יהיה בעל הכשרה מקצועית.

מירי פרנקל-שור: אם כך, יהיו שני נציגים שימנה השר לאיכות הסביבה מבין עובדי משרדו, בעלי הכשרה בעניין תכנון או תכנון ימי.

מירי פרנקל-שור: נציג שימנה שר התחבורה, בעל הכשרה בעניינים ימיים.

מירי פרנקל-שור: נציג שימנה שר הביטחון.

מירי פרנקל-שור: נציג שימנה שר התיירות.

מירי פרנקל-שור: נציג שימנה שר התשתיות הלאומיות.

עמרי שרון: צריך לדאוג שכל אחד יהיה מומחה בתחום ימי, ושלא יהיה אחד שהוא פחות ממדריך חקלאות ימי.

אלי אפללו: זה לא יכול להיות.

אלי אפללו: אם אתם מתחילים להעמיד תנאים, אני צריך לחשוב מחדש.

מירי פרנקל-שור: אני ממשיכה.

מירי פרנקל-שור: יהיה נציג שימנה שר הבינוי והשיכון.

מירי פרנקל-שור: נציג שר החקלאות.

מירי פרנקל-שור: נציג בעל הכשרה מקצועית בענייני שמירת טבע, שתמנה רשות הגנים הלאומיים ושמורות הטבע כהגדרתה בחוק הגנים הלאומיים.

מירי פרנקל-שור: נציג שהוא אדריכל שאינו עובד מדינה והרשום בפנקס המהנדסים והאדריכלים כמשמעותו בחוק המהנדסים והאדריכלים, שימנה שר הפנים בהסכמה עם השר לאיכות הסביבה.

חמי דורון: אנחנו רשמנו אדריכל נוף.

אברהם פורז: אדריכל נוף זה אחד שמומחה בעיצוב גנים.

מירי פרנקל-שור: יהיו שני נציגי רשויות מקומיות שימנה שר הפנים.

יורי שטרן: אני רוצה לסכם.

יורי שטרן: אני חייב לומר מילת תודה לשר הפנים שבהתחלה עשה לנו חיים קשים.

יורי שטרן: עכשיו אני שמח שהקמנו את הוועדה הזו.

יורי שטרן: אמנם אני לא שמח על הרכבה של הוועדה, אבל הקמת הוועדה היה צעד נכון, ואני שמח שאילצת אותנו לחשוב על זה פעמיים.

יורי שטרן: ה צ ב ע ה

יורי שטרן: נגד – 0

עסאם מח'ול: מה קורה עם ההסתייגויות שלנו?

מירי פרנקל-שור: אנחנו צריכים להתאים אותן.

מירי פרנקל-שור: זה סיפור חדש.

אלי אפללו: אפשר להגיש הסתייגויות חדשות?

מירי פרנקל-שור: אין הסתייגויות חדשות.

אלי אפללו: אבל אם יש לי הסתייגות בקשר לסעיף הזה?

מירי פרנקל-שור: אני לא יכולה למנוע ממך להגיש הסתייגות, אני רק מבקשת ממך שלא תגיש אותה.

יורי שטרן: אני מבקש מכל החברים להוריד את ההסתייגויות האחרות.

אלי אפללו: אני באמת מתכוון לתוכן ההסתייגות שלי.

יורי שטרן: איפה היית בכל הפגישות שלנו.

אברהם פורז: לדעתי, קצת אחרת את הרכבת.

אברהם פורז: אם החוק לא טוב, תחשוב על זה בפגרה ותגיש הצעה לתקן את זה.

יורי שטרן: תודה רבה, הישיבה נעולה.